Številka: 840-2/2019

Datum: 24. 7. 2019

**OBVESTILO OBČANOM O ZBIRANJU VLOG NASTALE ŠKODE NA STVAREH ZARADI POSLEDIC NEURIJ S POPLAVAMI, MOČNIM VETROM IN TOČO**

 **MED 7. IN 8. JULIJEM 2019**

Občina Makole obvešča vse oškodovance, ki so utrpeli škodo zaradi posledic neurja s poplavami, močnim vetrom in točo, med 7. in 8. julijem 2019, da se je na osnovi sklepa Ministrstva za obrambo, Uprave Republike Slovenije za zaščito in reševanje(v nadaljevanju: URSZR) začelo s popisom in ocenjevanjem škode.

Zbiranje vlog poteka na Občini Makole najkasneje do **srede** **13.8.2019**, med tem ko mora biti celotno ocenjevanje zaključeno do 23.8.2019, podatki pa do tega dne vneseni v spletno aplikacijo Ajda.

Obrazec vloge za prijavo škode dobijo oškodovanci v tajništvu Občine Makole ali pa na uradni spletni strani Občine Makole [www.obcina-makole.si](http://www.obcina-makole.si). Ob izpolnjevanju vloge morajo oškodovanci vnesti vse podatke na prijavnem obrazcu, škodo pa oceni občinska komisija. Prosimo, da se izpolnjeni vlogi priložijo tudi fotografije nastale škode. Občinska komisija oceni škodo prijavljeno na obrazcih 1, 3, 4 in 5 (v prilogi). Pri ocenjevanju škode se upoštevajo tipične skupine del iz priloge 3 Uredbe o metodologiji za ocenjevanje škode (Ur.l.RS, št. 67/03,79/04,81/06 in 68/08).

Škoda na stvareh se ocenjuje na obrazcu 1 – kmetijska zemljišča, obrazcu 3 – uničen objekt, obrazcu 4 – delna škoda na objektih in obrazcu 5 – gradbeno inženirska infrastruktura (transportna infrastruktura, industrijski cevovodi, vodni objekti in drugo).

Škodo na gozdnih cestah ocenjuje Zavod za gozdove Slovenije, na vodotokih Direkcija RS za vode, na kulturni dediščini Zavod za varstvo kulturne dediščine, v gospodarstvu Ministrstvo za gospodarski razvoj in tehnologijo ter na državnih cestah Direkcija RS za infrastrukturo.

Morebitne informacije in pojasnitve dobite na tel. št. 02/ 80 29 200 (Mojca Vantur).